n Geboortesertifikaat word uitgereik wanneer 'n kind by die staat geregistreer is. Dit bevat die besonderhede van die kind en word vereis as bewys van identiteit.
As jy jou geboortesertifikaat verloor het of nog 'n eksemplaar daarvan nodig het, kan jy by die naaste Binnelandse Sake-kantoor daarom aansoek doen. Iemand wat buite die land is, kan by 'n Suid-Afrikaanse missie of konsulaat aansoek doen.
Jy kan aansoek doen om 'n verkorte sertifikaat of 'n volledige sertifikaat.
Vul asseblief vorm BI-154 in swart ink in en dien dit in.
n Verkorte geboortesertifikaat kan dieselfde dag beskikbaar gestel word en sal R10 kos.
Dit neem ongeveer ses na agt weke om 'n aansoek om 'n volledige geboortesertifikaat te verwerk. Die koste is R45.
Onbekende staatstaal of akroniem Kyk in die WOORDELYS?